સામગ્રી: તસવીરમાં એક વૃદ્ધ પોતાનાં પત્નીના મૃતદેહને સાઇકલ પર ઉઠાવીને લઈ જતા જોવા મળે છે

આ તસવીરમાં એક વૃદ્ધ પોતાનાં પત્નીના મૃતદેહને સાઇકલ પર ઉઠાવીને લઈ જતા જોવા મળે છે. બીજી કેટલીક તસવીરોમાં તેઓ શબની નજીક માથું પકડીને બેઠા છે. 

આ વ્યક્તિ 55 વર્ષીય તિલકધારી સિંહ છે. તેમનાં પત્ની રાજકુમારી દેવી કોરોનાગ્રસ્ત હતાં અને મંગળવારે જોનપુરની સરકારી હૉસ્પિટલની બહાર કોરોનાના કારણે મૃત્યુ પામ્યાં હતાં.

સરકારી ઍમ્બ્યુલન્સે રાજકુમારીના મૃતદેહને તેમના ગામે તો પહોંચાડી દીધો. પરંતુ કોરોનાના ભયથી ગામની કોઈ વ્યક્તિ અંતિમસંસ્કાર માટે આગળ ન આવી.

ત્યારપછી જોનપુર પોલીસે આ મહિલાના અંતિમસંસ્કાર કરાવ્યા હતા. 

અંતિમસંસ્કારનો વિરોધ થયો

પત્નીના મૃતદેહ પાસે બેસી રહેલા વૃદ્ધ

જોનપુરના અધિક પોલીસ અધીક્ષક (રૂરલ) ત્રિભુવન સિંહે બીબીસીને જણાવ્યું કે, "તે તસવીર પોલીસ પાસે પહોંચી હતી. ત્યારબાદ મડિયાહુ થાણાની પોલીસ ગામે પહોંચી અને અંતિમસંસ્કાર કરાવ્યા. અફસોસની વાત એ છે કે ગામની કોઈ વ્યક્તિ અંતિમસંસ્કાર કરાવવા માટે આગળ આવી ન હતી."

ત્રિભુવન સિંહે જણાવ્યા પ્રમાણે, "પોલીસે ગામ નજીકથી પસાર થતી એક નાનકડી નદીના કિનારે મહિલાના અંતિમસંસ્કાર કરવાનો પ્રયાસ કર્યો ત્યારે ગામના લોકોએ તેનો વિરોધ કર્યો હતો. ત્યારપછી જોનપુર રામઘાટ પર મહિલાના અંતિમસંસ્કાર કરવામાં આવ્યા હતા."

ત્રિભુવન સિંહ જણાવે છે, "પોલીસ જ્યારે ગામમાં પહોંચી ત્યારે તિલકધારી સિંહ શબની પાસે બેઠા હતા. ગામના કેટલાક લોકો પણ ત્યાં હાજર હતા."

ગામના એક રહેવાસી યુવાન ચંદન સિંહે બીબીસીને જણાવ્યું કે તિલકધારી સિંહ ગામમાં બધાથી અલગ રહે છે. તેમણે પોતાની પત્નીના મૃત્યુની જાણ પણ કોઈને કરી ન હતી.

પત્નીને લઈને હૉસ્પિટલે આવ્યા હતા

તિલકધારી સિંહનું ઘર

ચંદન સિંહે જણાવ્યા પ્રમાણે રાજકુમારી દેવીની તબિયત ઘણા દિવસથી ખરાબ હતી. સોમવારે તિલકધારી સિંહ તેમને લઈને જોનપુરની સદર હૉસ્પિટલે પહોંચ્યા પરંતુ ત્યાં તેઓ તેમને દાખલ કરાવી ન શક્યા.

ચંદને બીબીસીને જણાવ્યું, "તિલકધારી પાસે કોઈ ફોન પણ નથી. તેમનાં પત્નીનું મૃત્યુ થયું ત્યારે તેઓ તેને ઍમ્બ્યુલન્સમાં લઈને ઘરે પહોંચ્યા. તે સમયે દિવસના લગભગ સાડા 11 વાગ્યા હશે. ગામના મોટા ભાગના લોકો કોરોનાના કારણે ઘરમાં જ હતા અને તેમને આ મૃત્યુની ખબર ન પડી."

ચંદન જણાવે છે, "તેઓ કોઈને જણાવ્યા વગર જ મૃતદેહને સાઇકલ પર લઇ જતા હતા. તે સમયે લગભગ અઢી વાગ્યા હશે. તેમની સાઇકલ પડી ગઈ હતી. ગામના લોકોએ...\nઅગાઉની સામગ્રીનો સારાંશ નીચે મુજબ કરી શકાય છે:
ઉત્તર પ્રદેશના જોનપુર જિલ્લાના મડિયાહુ થાણા ક્ષેત્રમાં અંબરપુર ગામની એક તસવીર ઇન્ટરનેટ પર શૅર કરવામાં આવે છે અને ઘણા લોકોએ તે અંગે અફસોસની સાથે ટિપ્પણી કરી છે.